ทองคำปิดร่วง 5.9ดอลล์
สัญญาทองคำตลาดนิวยอร์กปิดร่วงลง 5.9ดอลล์หลังตลาดลดความคาดหวังเฟดใช้ QE3
31 ส.ค. 2555

สัญญาทองคำตลาดนิวยอร์กปิดร่วงลง 5.9ดอลล์หลังตลาดลดความคาดหวังเฟดใช้ QE3
สัญญาทองคำตลาด COMEX (Commodity Exchange) ส่งมอบเดือนธ.ค.ร่วงลง 5.9 ดอลลาร์ หรือ 0.35% ปิดที่ 1,657.1 ดอลลาร์/ออนซ์ หลังจากเคลื่อนตัวในช่วง 1665.4 - 1657.1 ดอลลาร์
ความเห็นนักวิเคราะห์ ระบุว่า สัญญาทองคำร่วงลงเนื่องจากนักลงทุนลดความคาดหวังที่ว่าเบอร์นันเก้จะส่งสัญญาณการใช้มาตรการผ่อนคลายเชิงปริมาณรอบที่ 3 (QE3) ในการประชุมที่เมืองแจ็คสันโฮลคืนนี้ 
นอกจากนี้ สัญญาทองคำยังได้รับแรงกดดันจากการแข็งค่าของสกุลเงินดอลลาร์สหรัฐ โดยดัชนีดอลลาร์  (dollar index) ซึ่งเป็นดัชนีวัดความเคลื่อนไหวของสกุลเงินดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ พุ่งขึ้นแตะระดับ 81.744 จุด จากระดับ 81.551 จุด